ডায়ান ল্যাড

**ডায়ান ল্যাড** (; জন্ম: ২৯ নভেম্বর ১৯৩৫) হলেন একজন মার্কিন অভিনেত্রী, চলচ্চিত্র পরিচালক, প্রযোজক ও লেখিকা। তিনি ১২০-এর অধিক চলচ্চিত্র ও টেলিভিশন নাটকে অভিনয় করেছেন। ১৯৭৪ সালে *[[অ্যালিস ডাজন্ট লিভ হিয়ার অ্যানিমোর]]* চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৮০-৮১ সালে প্রচারিত *অ্যালিস* টেলিভিশন ধারাবাহিকে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি *[[ওয়াইল্ড অ্যাট হার্ট (চলচ্চিত্র)|ওয়াইল্ড অ্যাট হার্ট]]* (১৯৯০) ও *[[র‍্যাম্বলিং রোজ (চলচ্চিত্র)|র‍্যাম্বলিং রোজ]]* (১৯৯১) চলচ্চিত্রে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *[[চায়নাটাউন (১৯৭৪-এর চলচ্চিত্র)|চায়নাটাউন]]* (১৯৭৪), *গোস্টস অব মিসিসিপি* (১৯৯৬), *প্রাইমারি কালার্স* (১৯৯৮), *টুয়েন্টি এইট ডেজ* (২০০০), ও *আমেরিকান কাউস্লিপ* (২০০৮)। ডায়ানের প্রথম স্বামী ব্রুস ডার্ন একজন অভিনেতা ও তার কন্যা লরা ডার্ন একজন অভিনেত্রী।

## প্রারম্ভিক জীবন
ল্যাড ১৯৩৫ সালের ২৯শে নভেম্বর মিসিসিপির মেরিডিয়ানে জন্মগ্রহণ করেন। তার জন্মনাম রোজ ডায়ান ল্যাডনার।  তার মাতা ম্যারি বের্নাডেত্তে (জন্ম: অ্যান্ডারসন, ১৯১২-২০০২) ছিলেন গৃহিণী ও অভিনেত্রী এবং তার পিতা প্রেস্টন পল ল্যাডনার (১৯০৫-১৯৮২) ছিলেন একজন ভেটেরিনারিয়ান, যিনি পোল্ট্রি ও গবাদিপশুর জন্য ব্যবহৃত মালামাল বিক্রি করতেন। ল্যাডের নাট্যকার টেনেসি উইলিয়ামস ও কবি সিডনি ল্যানিয়ারদের সাথে সম্পর্ক রয়েছে। ল্যাড তার মায়ের ক্যাথলিক বিশ্বাস অনুসারে বেড়ে ওঠেন।

## কর্মজীবন
ল্যাড ১৯৭১ সালে সিবিএসের সোপ অপেরা *দ্য সিক্রেট স্টর্ম*-এর অভিনয়শিল্পী দলে যোগ দেন। তিনি এই দীর্ঘদিন ব্যাপী চলা দীবাকালীন ধারাবাহিকে কিটি স্টাইলস চরিত্রে অভিনয় করা দ্বিতীয় অভিনেত্রী। ১৯৭৪ সালে তিনি রোমান পোলানস্কির *[[চায়নাটাউন (১৯৭৪-এর চলচ্চিত্র)|চায়নাটাউন]]* চলচ্চিত্রে পার্শ্ব চরিত্রে অভিনয় করেন এবং *[[অ্যালিস ডাজন্ট লিভ হিয়ার অ্যানিমোর]]* চলচ্চিত্রে ফ্লো চরিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই চলচ্চিত্র থেকে অনুপ্রাণিত *অ্যালিস* টেলিভিশন ধারাবাহিকে ফ্লো চরিত্রে অভিনয় করেন পলি হলিডে। হলিডে এই ধারাবাহিক ছেড়ে যাওয়ার পর ১৯৮০-৮১ সালে ল্যাড তার স্থলাভিষিক্ত হন এবং ইসাবেল "বেল" ডুপ্রি চরিত্রে অভিনয় করে সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

তিনি *[[ওয়াইল্ড অ্যাট হার্ট (চলচ্চিত্র)|ওয়াইল্ড অ্যাট হার্ট]]* (১৯৯০) ও *[[র‍্যাম্বলিং রোজ (চলচ্চিত্র)|র‍্যাম্বলিং রোজ]]* (১৯৯১) চলচ্চিত্রে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। দুটি চলচ্চিত্রেই তিনি তার কন্যা লরা ডার্নের সাথে অভিনয় করেন। ডার্ন *র‍্যাম্বলিং রোজ* চলচ্চিত্রের জন্য শ্রেষ্ঠ অভিনেত্রী বিভাগে একাডেমি পুরস্কার-এর মনোনয়ন লাভ করেন। *র‍্যাম্বলিং রোজ* চলচ্চিত্রের জন্য মাতা ও কন্যার এই যুগলবন্দী অস্কারের মনোনয়ন অস্কারের ইতিহাসের প্রথম মাতা ও কন্যার যুগল মনোনয়ন। এছাড়া তারা একই বছর গোল্ডেন গ্লোব পুরস্কারেও যুগল মনোনয়ন লাভ করেন।

[thumb|right|''[হোল্ড মি, থ্রিল মি, কিস মি (চলচ্চিত্র)|হোল্ড মি, থ্রিল মি, কিস মি* (১৯৯২) চলচ্চিত্রে লুসিল চরিত্রে ল্যাড।]]
তিনি ১৯৯২ সালে স্বাধীন স্কুবল রম্য চলচ্চিত্র *হোল্ড মি, থ্রিল মি, কিস মি*-এ তার বাস্তবজীবনে মাতা ম্যারি লেনিয়ারের সাথে অভিনয় করেন। পরের বছর তিনি সিবিএসের হাস্যরসাত্মক/পশ্চিমা ধাঁচের *হার্টস অব দ্য ওয়েস্ট* ধারাবাহিকের "গেস হুজ কামিং টু চাউ?" পর্বে হার্লি জেন কোজাকের মায়ের ভূমিকায় অভিনয় করেন। একই বছর তিনি *ডক্টর কুইন: মেডিসিন ওম্যান* ধারাবাহিকে অভিনয়ের জন্য নাট্যধর্মী ধারাবাহিকে সেরা অতিথি অভিনেত্রী বিভাগে [[প্রাইমটাইম এমি পুরস্কার]]ের মনোনয়ন লাভ করেন। ১৯৯৪ সালে তিনি *গ্রেস আন্ডার ফায়ার* ধারাবাহিকে অভিনয়ের জন্য হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। ১৯৯৭ সালে তিনি *টাচড বাই অ্যান অ্যাঞ্জেল* ধারাবাহিকে অভিনয়ের জন্য নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।

২০০৪ সালে ল্যাড স্টিফেন কিংয়ের টেলিভিশন মিনি ধারাবাহিক *কিংডম হসপিটাল*-এ মিসেস ড্রুস চরিত্রে অভিনয় করেন। ২০০৬ সালের এপ্রিলে ল্যাডের প্রথম বই *স্পাইরালিং থ্রো দ্য স্কুল অব লাইফ: আ মেন্টাল, ফিজিক্যাল, অ্যান্ড স্পিরিচুয়াল ডিসকভারি* প্রকাশিত হয়। ২০০৭ সালে তিনি লাইফটাইম টেলিভিশন চলচ্চিত্র *মন্টানা স্কাই*-এ পার্শ্ব চরিত্রে অভিনয় করেন।

তিনি ২০১৬ সাল থেকে হলমার্ক চ্যানেলের *চেসাপিক শোরস'' ধারাবাহিকে অভিনয় করছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৩৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন নারী চলচ্চিত্র পরিচালক
বিষয়শ্রেণী:মার্কিন রোমান ক্যাথলিক
বিষয়শ্রেণী:মিসিসিপির অভিনেত্রী
বিষয়শ্রেণী:মিসিসিপির লেখিকা
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:মার্কিন স্মৃতিকথাকার
বিষয়শ্রেণী:মার্কিন নারী স্মৃতিকথাকার